Nafarroako Parlamentuko Mahaiak, 2022ko azaroaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Antonio Javier Lecumberri Urabayen jaunak aurkeztutako galdera, HUB Eatex Food programari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko azaroaren 25ean

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen foru parlamentari Javier Lecumberri Urabayen jaunak, Legebiltzarreko Erregelamenduak ezarritakoaren babesean, honako galdera hau egiten du, Unibertsitateko, Berrikuntzako eta Eraldaketa Digitaleko kontseilariak Osoko Bilkuran ahoz erantzun dezan:

Duela gutxi abiarazi da Eatex Food HUBa, funts europarrekin finantzatutako ekosistema bat, nekazaritzako elikagaien enpresa nafarrei berrikuntza garatzeko aukera ematera bideratua. Ekimen hori erabat aitzindaria da Espainian.

Nola gauzatzen da programa hori, eta zer onura jasotzen du Nafarroak?

Iruñean, 2022ko azaroaren 24an

Foru parlamentaria: Javier Lecumberri Urabayen